**{LOGO}**

**RAMMEAVTALE KONFERANSETJENESTER**

**Avtalereferanse:** [Sett inn korrekt Rammeavtalesnr./-referanse]

**Rammeavtaleområde:** [Kort beskrivelse av Rammeavtalesområde]

**Rammeavtale for hotell- og konferansetjenester**

**Rammeavtale mellom:**

|  |
| --- |
| [Navn på Oppdragsgiveren] |

(heretter omtalt som Oppdragsgiver)

og

|  |
| --- |
| [Navn på Leverandøren] |

(heretter omtalt som Leverandør)

Oppdragsgiver handler for denne rammeavtalen etter fullmakt også på vegne av følgende samarbeidspartnere, som også opptrer som Oppdragsgivere etter denne rammeavtalen:

|  |
| --- |
| [Navn på samarbeidspartner] |
| [Navn på samarbeidspartner] |
| [Navn på samarbeidspartner] |
| [Navn på samarbeidspartner] |

For Oppdragsgiver: For Leverandør:

|  |  |  |
| --- | --- | --- |
| [Sted/dato]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[Navn på signatursetter] [Tittel] |  | [Sted/dato]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[Navn på signatursetter][Tittel] |

Den som signerer bekrefter å inneha de fullmakter som er nødvendige for å binde sin avtalepart under denne rammeavtalen.

[ ]  Fullmakt i henhold til stilling

[ ]  Skriftlig fullmakt vedlagt

Leverandørs signatursetter bekrefter med sin signatur på dette dokument at han innehar de fullmakter som er nødvendige for å binde sin avtalepart under denne rammeavtalen.

[ ]  Fullmakt i henhold til stilling

[ ]  Skriftlig fullmakt vedlagt

Denne rammeavtalen er utstedt i [antall] eksemplarer, hvorav [antall] beholdes av Oppdragsgiver og [antall] beholdes av Leverandør.

**Skriftlige henvendelser i relasjon til rammeavtalen**

Alle skriftlige henvendelser angående dette avtaleforholdet skal sendes til følgende adresser:

*Henvendelser til Oppdragsgiver: Henvendelser til Leverandør:*

|  |  |  |
| --- | --- | --- |
| [Adressat][Adresse][Postnummer og poststed][E-post] |  | [Adressat][Adresse][Postnummer og poststed][E-post] |

**Partenes oppnevnte kontaktpersoner (navn, stilling, telefon, e-post)**

*For Oppdragsgiver: For Leverandør:*

|  |  |  |
| --- | --- | --- |
| [Navn][Stilling][Telefon][E-post] |  | [Navn][Stilling][Telefon][E-post] |

**INNHOLDSFORTEGNELSE**

[1 KONTRAKTSTYPE OG FORMÅL 5](#_Toc12362849)

[2 Bilagsoversikt 5](#_Toc12362850)

[3 PRIS OG BETALINGSBETINGELSER 5](#_Toc12362851)

[4 AVROP PÅ RAMMEAVTALEN 6](#_Toc12362852)

[5 TAUSHETSPLIKT 7](#_Toc12362853)

[6 LEVERANDØRENS PLIKTER 7](#_Toc12362854)

[7 OPPDRAGSGIVERS MISLIGHOLDSBEFØYELSER 11](#_Toc12362855)

[8 OPPDRAGSGIVERS PLIKTER 13](#_Toc12362856)

[9 LEVERANDØRENS MISLIGHOLDSBEFØYELSER 14](#_Toc12362857)

[10 OVERFØRING AV RETTIGHETER OG PLIKTER 15](#_Toc12362858)

[11 AVBESTILLING OG OPPSIGELSE 15](#_Toc12362859)

[12 OPPHØR AV RAMMEAVTALE 15](#_Toc12362860)

[13 MØTER 15](#_Toc12362861)

[14 TVISTER 15](#_Toc12362862)

# KONTRAKTSTYPE OG FORMÅL

## Kontraktstype

Denne avtalen er en parallell rammeavtale med (antall) leverandør(er).

De øvrige leverandørene er:

X

Y

Z

## Rammeavtalens formål og omfang

Denne rammeavtalen er inngått for å dekke Oppdragsgiverens behov for konferansetjenester med overnatting/ konferansetjenester uten overnatting innenfor det angitte geografiske området.

Rammeavtalen innebærer ikke at Oppdragsgiver er forpliktet til å kjøpe et fastsatt volum.

## Rammeavtalens varighet

Rammeavtalen gjelder fra kontraktsigneringsdato og i [antall] år, med opsjon for Oppdragsgiver til å forlenge rammeavtalen i inntil ytterligere [antall] år. Total avtaleperiode er maks 4 år. Evt. forlenging skal skje med minimum 1 måneds skriftlig varsel før utløp av inneværende avtaleperiode.

# Bilagsoversikt

Rammeavtalen består av følgende dokumenter:

|  |  |  |
| --- | --- | --- |
| Alle rubrikker skal være krysset av (ja eller nei) | Ja | Nei |
| Bilag 1: Oppdragsgivers kravspesifikasjon  |  |  |
| Bilag 2: Leverandørens løsningsbeskrivelse |  |  |
| Bilag 3: Prisbilag |  |  |
| Bilag 4: Grenseverdier energi |  |  |
|  |  |  |  |  |  |

# PRIS OG BETALINGSBETINGELSER

## Pris

Alle priser er oppgitt inklusive mva.

Tilbud/kampanjer som Leverandøren gir i markedet generelt i avtaleperioden og som er mer gunstige enn de vilkårene som er avtalt i denne rammeavtalen, skal automatisk gjelde for Oppdragsgiver. Leverandøren plikter å gjøre slike tilbud kjent for Oppdragsgiver.

## Prisendring

Prisene kan endres i den utstrekning regler eller vedtak for offentlige avgifter endres med virkning for Leverandørens vederlag eller kostnader.

Prisene er faste i 1 år fra dato for ikrafttredelse av rammeavtalen. Prisen kan deretter endres årlig, begrenset oppad til et beløp tilsvarende 80 % av den økningen som har funnet sted i konsumprisindeksen for hotelltjenester oppgitt i følgende tabell: <http://www.ssb.no/tabell/03013> med utgangspunkt i indeksen for den måned avtalen trådte i kraft.

## Fakturering

### Faktureringsrutiner ved gruppebestilling og arrangementer

Ved gjennomføring av konferansetjenester eller lignende arrangementer, skal samlefaktura utstedes. Fakturering skal skje etterskuddsvis etter siste utsjekk eller etter gjennomført konferanse.

Fakturering skal skje med betaling pr. 30 kalenderdager. Fakturert beløp skal gjelde den tid som er medgått frem til faktureringstidspunktet. Betalingsfristen begynner ikke å løpe før godkjent faktura er mottatt. Som godkjent faktura regnes faktura som er adressert og merket riktig iht. punkt 3.3.2, og som gjør det mulig for Oppdragsgiver å kontrollere at det som er fakturert er levert og ellers i samsvar med det som er avtalt og de krav Oppdragsgiver har stilt. Fakturagebyr og andre former for tillegg aksepteres ikke.

### Fakturaformat og faktureringsadresse

Leverandøren skal sende faktura elektronisk. Elektronisk faktura skal være av formatet Elektronisk handelsformat (EHF). EHF formatet er et offentlig standardformat (XML) som dekker regnskapslovens krav.

Faktura merkes med *(referanse)* og sendes til:X

Virksomhetens elektroniske fakturaadresse er organisasjonsummeret til mottakende virksomhet, se gjerne <http://www.anskaffelser.no/e-handel/artikler/mottakere-i-elma>

### Overdragelse av fakturaer

Leverandøren kan ikke overdra fakturaer til tredjemann for innkreving uten forutgående skriftlig samtykke fra Oppdragsgiver.

# AVROP PÅ RAMMEAVTALEN

## Generelt om avrop

Det enkelte avropet skal avtales særskilt.

Leverandøren skal sende en bekreftelse på alle avrop til Oppdragsgivers kontaktperson. Dersom en bekreftelse fra Leverandøren avviker fra bestillingen, anses den som et nytt tilbud og er ikke bindende for Oppdragsgiver før det eventuelt er akseptert.

Oppdragsgiver kan bestemme at avrop skal skje ved hjelp av egnede elektroniske verktøy. Dersom slike skal benyttes har Oppdragsgiver ansvar for å gi aktuelle leverandører den nødvendige informasjon om, tilganger til, og/eller innføring i bruken av verktøyene.

## Avrop på rammeavtale med en leverandør

Avrop gjøres ved at oppdragsgiver opplyser om det aktuelle behovet. Leverandøren skal uten ugrunnet opphold oversende en skriftlig bekreftelse på bestillingen med en angivelse av hvordan det aktuelle behovet vil dekkes.

Dersom Leverandøren ikke har nødvendig kapasitet til å dekke det aktuelle behovet står Oppdragsgiver fritt til å søke behovsdeking utenfor rammeavtalen.

## Avrop på rammeavtale med flere leverandører

### Forespørsel i rangert rekkefølge

Ved avrop skal leverandør rangert som nr. 1 gis anledning til å dekke Oppdragsgivers behov. Dersom leverandør rangert som nr. 1 ikke er i stand til å dekke behovet går forespørselen videre til leverandør rangert som nr. 2. Dersom leverandør nr. 2 heller ikke kan dekke behovet, går forespørselen videre til leverandøren rangert som nr. 3, så til leverandør rangert som nr. 4 og til slutt leverandør rangert som nr. 5

Kan ingen av leverandørene på rammeavtalen dekke det oppdragsgivers behov kan Oppdragsgiver forsøke å dekke det opprinnelige behovet på annen måte.

# TAUSHETSPLIKT

Informasjon som partene blir kjent med i forbindelse med rammeavtalen og gjennomføringen av rammeavtalen skal behandles konfidensielt, og ikke gjøres tilgjengelig for utenforstående uten samtykke fra den annen part.

Taushetsplikt etter denne bestemmelsen er ikke til hinder for utlevering av informasjon som kreves fremlagt i henhold til lov eller forskrift, herunder offentlighet og innsynsrett som følger av lov 19. mai 2006 om rett til innsyn i dokument i offentleg verksemd (offentleglova). Om mulig skal den annen part varsles før slik informasjon gis.

Taushetsplikten er ikke til hinder for at opplysningene brukes når ingen berettiget interesse tilsier at de holdes hemmelig, for eksempel når de er alminnelig kjent eller alminnelig tilgjengelig andre steder.

Partene skal ta nødvendige forholdsregler for å sikre at uvedkommende ikke får innsyn i eller kan bli kjent med taushetsbelagt informasjon.

Taushetsplikten gjelder partenes ansatte, underleverandører og tredjeparter som handler på partenes vegne i forbindelse med gjennomføring av rammeavtalen. Partene kan bare overføre taushetsbelagt informasjon til slike underleverandører og tredjeparter i den utstrekning dette er nødvendig for gjennomføring av rammeavtalen, forutsatt at disse pålegges plikt til konfidensialitet tilsvarende dette punktet.

Taushetsplikten er ikke til hinder for at partene kan utnytte erfaring og kompetanse som opparbeides i forbindelse med gjennomføringen av rammeavtalen.

Taushetsplikten gjelder også etter at rammeavtalen er opphørt. Ansatte eller andre som fratrer sin tjeneste hos en av partene skal pålegges taushetsplikt om forhold som nevnt ovenfor også etter fratredelsen.

# LEVERANDØRENS PLIKTER

## Generelle forpliktelser

Tjenestene skal gjennomføres i samsvar med rammeavtalen, og skal utføres profesjonelt, effektivt, i henhold til avtalte frister og med høy faglig standard. Leverandøren og dennes personell skal opptre på en forretningsmessig og etisk forsvarlig måte.

Leverandøren skal lojalt samarbeide med Oppdragsgiver, og ivareta Oppdragsgivers interesser.

Henvendelser fra Oppdragsgiver skal besvares uten ugrunnet opphold.

Leverandøren skal uten ugrunnet opphold varsle om forhold Leverandøren forstår eller bør forstå kan få betydning for leveransen, herunder eventuelle forventede forsinkelser.

Leverandøren er ansvarlig for at utførelsen av hotell- og konferansetjenester skjer i overensstemmelse med gjeldende lovgivning, og ellers i samsvar med relevant bransjeregelverk og evt. andre regler som kan ha innvirkning på utføring av hotell- og konferansetjenestene. Leverandøren skal innhente og opprettholde alle nødvendige tillatelser og godkjenninger for utføring av hotell- og konferansetjenestene, og på Oppdragsgivers anmodning fremlegge dokumentasjon på at nødvendige tillatelser og godkjenninger foreligger.

## Overbooking

Dersom bekreftet hotellrom ikke er tilgjengelig ved ankomst grunnet overbooking, plikter Leverandøren å skaffe til veie et tilsvarende eller bedre hotellrom uten tillegg i prisen. Transport til nytt hotell skal besørges av Leverandør for egen regning.

## Varslingsplikt

Hindres Leverandøren fra å oppfylle sine forpliktelser til rett tid, skal han uten ugrunnet opphold gi melding til Oppdragsgiver om hindringen og dens virkning på muligheten til å oppfylle. Leverandøren skal kunne dokumentere når og hvordan slik melding ble gitt.

## Bonuser

Oppdragsgivers ansatte skal ikke oppnå personlige fordeler ved bruk av denne rammeavtalen. Eventuelle bonusordninger og lignende som innrømmes fra Leverandøren skal tilfalle Oppdragsgiver, og ikke den enkelte bestiller / ansatte.

## Levering av statistikk m.v.

Leverandøren plikter på anmodning fra Oppdragsgiver, vederlagsfritt å levere statistikk m.v. til Oppdragsgiver for leveranser gjort under rammeavtalen. Dersom Oppdragsgiver ber om å få utlevert slik statistikk under rammeavtalen skal Leverandøren overføre statistikken til Oppdragsgiver uten ugrunnet opphold etter mottak av anmodningen. Statistikken skal inneholde:

* Oppsummering antall overnattinger per hotell i perioden med fakturert beløp (dersom aktuelt)
* Oppsummering antall dagpakker med fakturert beløp
* Oppsummering antall no-show/ikke benyttede bestilte rom per hotell i perioden som er belastet Oppdragsgiver med fakturert beløp
* Oppsummering antall no-show/ ikke benyttede dagpakker med fakturert beløp.
* Oppsummering antall no-show/ikke benyttede bestilte rom per hotell i perioden som ikke er belastet Oppdragsgiver med fakturert beløp(dersom aktuelt)
* Eventuelt årsak til avvik mellom avtalt og fakturert pris
* Oppsummering av antall konferanser, kurs eller dagsmøter som er gjennomført i perioden, med antall deltagere på hver konferanse, kurs eller dagsmøte.

Oppdragsgiver har rett til å kreve endringer i rapportens innhold, uten ekstra kostnader.

## Forsikringer

Leverandøren skal holde sin utførelse av hotell- og konferansetjenester dekket av forsikring i henhold til gjeldende bransjenormer for hotell- og konferansetjenester.

## Reklame, kundepleie m.v.

Leverandøren må innhente forhåndsgodkjennelse fra Oppdragsgiver dersom Leverandøren for reklameformål eller på annen måte ønsker å gi offentligheten informasjon om rammeavtalen ut over å oppgi leveransen som generell referanse.

Leverandøren plikter i sin markedsføring av rammeavtalen inn mot Oppdragsgiver og representanter for Oppdragsgiver å opptre lojalt i forhold til rammeavtalens formål og omfang.

Leverandøren plikter bare å markedsføre tjenester m.v. som er underlagt rammeavtalen, og har et selvstendig ansvar for ikke på noen måte å levere eller oppmuntre til avrop på tjenester og evt. varer som ikke er underlagt rammeavtalen.

Leverandøren skal ikke tilby Oppdragsgiver eller representanter for Oppdragsgiver gaver eller gavelignende varer eller tjenester i tilknytning til avtaleforholdet mellom Leverandør og Oppdragsgiver.

Ved avslutning av avtaleforholdet plikter Leverandøren å bidra til smidig overgang til evt. ny leverandør ved å avslutte alle former for markedsføring av gjeldende avtaleforhold inn mot Oppdragsgiver, samt å avvise evt. avrop basert på det avsluttede avtaleforholdet.

## Lønns- og arbeidsvilkår

For avtaler som omfattes av forskrift 8. februar 2008 nr. 112 om lønns- og arbeidsvilkår i offentlige kontrakter gjelder følgende:

1. **Krav til leverandør og eventuelle underleverandører**
2. På områder som er dekket av forskrift om allmenngjort tariffavtale, skal leverandøren sørge for at ansatte[[1]](#footnote-1) hos leverandøren og eventuelle underleverandører som direkte medvirker til å oppfylle denne kontrakten har lønns- og arbeidsvilkår i henhold til gjeldende forskrifter[[2]](#footnote-2).
3. På områder som ikke er dekket av forskrift om allmenngjort tariffavtale, skal leverandøren sørge for at de samme ansatte har lønns- og arbeidsvilkår i henhold til gjeldende landsomfattende tariffavtale[[3]](#footnote-3) for den aktuelle bransje. Med lønns- og arbeidsvilkår menes bestemmelser om minste arbeidstid, lønn, herunder overtidstillegg, skift- og turnustillegg og ulempetillegg, og dekning av utgifter til reise, kost og losji, i den grad slike bestemmelser følger av tariffavtalen.
4. Leverandøren skal ha samme forpliktelser avtalefestet i alle avtaler som omfatter ansatte hos underleverandører som direkte medvirker til å oppfylle denne kontrakten.
5. **Administrative bestemmelser og sanksjoner**
6. Leverandøren skal innen én måned gjøre rede for hvordan virksomheten ivaretar kravene i 1 a) – c) i henhold til malen for egenrapportering[[4]](#footnote-4). Egenrapporteringen skal sendes til oppdragsgiver innen én måned etter kontrakten har startet, med mindre annet er avtalt. Egenrapportering kan kreves flere ganger i løpet av kontraktsperioden.
7. Leverandøren skal på forespørsel og innen tidsfristen satt av oppdragsgiver kunne dokumentere[[5]](#footnote-5) at kravene til lønns- og arbeidsvilkår blir overholdt i egen virksomhet og hos eventuelle underleverandører. Dokumentasjonen[[6]](#footnote-6) kontrolleres av oppdragsgiver eller ekstern kontrollør engasjert av oppdragsgiver. Dokumentasjonen kan inkludere, men er ikke begrenset til, komplett liste med navn på egne og eventuelle underleverandørers ansatte som direkte medvirker til å oppfylle kontrakten, oversikt over allmenngjorte og/eller landsomfattende tariffavtaler som legges til grunn for de samme ansatte, innsyn i leverandørens avtalte lønns- og arbeidsvilkår med eventuelle underleverandører, timelister, arbeidsavtaler, lønnslipper og avtaler om kost og losji.
8. Oppdragsgiver, samt eksterne kontrollører engasjert av oppdragsgiver, har rett til å foreta annonserte og uannonserte stedlige kontroller hos leverandøren, eventuelle underleverandører og ved lokasjonen hvor tjenesten utføres. En stedlig kontroll vil kunne inkludere innsyn i lønns- og personalsystemer.
9. Oppdragsgiver og eventuell ekstern kontrollør som mottar opplysningene, har taushetsplikt om opplysningene[[7]](#footnote-7).
10. Hvis leverandør eller underleverandør får pålegg fra Arbeidstilsynet som gjelder lønns- og/eller arbeidsvilkår, skal leverandøren uten opphold informere oppdragsgiver ved kopi av pålegget. Hvis leverandøren eller underleverandøren ikke utbedrer forholdene i pålegget innen Arbeidstilsynets frister, vil dette bli ansett som mislighold av kontrakten, som vil medføre plikt til å betale dagbøter[[8]](#footnote-8) inntil forholdet er rettet. Dagboten påløper automatisk.
11. Hvis brudd på punkt 1 a)-c) oppdages av oppdragsgiver eller av tredjepart engasjert av oppdragsgiver, skal leverandøren rette forholdet innen den frist oppdragsgiver fastsetter. Der leverandøren selv oppdager slikt brudd gjennom internkontroll eller egen oppfølging av underleverandører, skal leverandøren uten opphold opplyse oppdragsgiver om forholdene og utbedre forholdene innen frist fastsatt av oppdragsgiver. Oppdragsgiver kan kreve at leverandøren skal utarbeide en plan for forbedringer som skal godkjennes av oppdragsgiver. Hvis forholdene ikke utbedres innen fastsatt frist, vil dette bli ansett som mislighold av kontrakten som vil medføre plikt til å betale dagbøter inntil forholdet er rettet. Dagboten påløper automatisk. Ved alvorlige brudd som medfører fare for ansattes liv og helse, ved gjentatte brudd eller ved avtalt maksimal periode med dagbøter, anses det som vesentlig mislighold som gir oppdragsgiver rett til å heve kontrakten.

# OPPDRAGSGIVERS MISLIGHOLDSBEFØYELSER

## Reklamasjonsperiode

Dersom Oppdragsgiveren ønsker å gjøre misligholdsbeføyelser gjeldende, må han gi skriftlig melding til Leverandøren om misligholdet innen rimelig tid etter at han oppdaget eller burde ha oppdaget misligholdet.

Oppdragsgiveren kan uansett gjøre mangel eller annet mislighold gjeldende dersom Leverandøren har opptrådt grovt uaktsomt eller for øvrig i strid med redelighet og god tro.

## Brudd på varslingsplikt

Dersom Oppdragsgiveren ikke får slikt varsel som bestemt i punkt 8.2 kan Oppdragsgiveren kreve erstattet tap som kunne vært unngått om han hadde fått meldingen i tide.

## Tilbakehold av betaling

Har Oppdragsgiveren krav som følge av Leverandørens mislighold, kan Oppdragsgiveren holde tilbake så mye av vederlaget som misligholdet synes å utgjøre av det samlede vederlaget. Forsinkelsesrenter skal ikke påløpe for tilbakeholdt beløp, så lenge tilbakeholdelsen ikke er klart urimelig.

## Heving

### Heving

Dersom det foreligger vesentlig mislighold, kan Oppdragsgiver etter å ha gitt Leverandøren skriftlig varsel og rimelig frist til å bringe forholdet i orden, heve rammeavtalen med øyeblikkelig virkning.

Dersom Leverandøren ikke overholder frister som avtalt, foreligger forsinkelse. Oppdragsgiveren kan heve avtalen om et enkelt avropet med umiddelbar virkning ved forsinkelse, der forsinkelsen medfører at hotell- og konferansetjenestens verdi reduseres vesentlig for Oppdragsgiveren. Dersom slik forsinkelse gjentas ved et senere avrop kan Oppdragsgiver heve også rammeavtalen med øyeblikkelig virkning.

Dersom Leverandøren er rettskraftig dømt for deltakelse i en kriminell organisasjon eller for korrupsjon, bedrageri eller hvitvasking av penger, eller er kjent skyldig i straffbare forhold som angår den yrkesmessige vandel, kan Oppdragsgiveren heve rammeavtalen med umiddelbar virkning.

Hvis det i forbindelse med Leverandørens virksomhet åpnes gjeldsforhandlinger, akkord eller konkurs, eller annen form for kreditorstyring gjør seg gjeldende, eller Leverandøren er under avvikling, har innstilt sin virksomhet eller befinner seg i tilsvarende prosess med hjemmel i nasjonale lover og forskrifter, har Oppdragsgiveren rett til å heve rammeavtalen med umiddelbar virkning.

### Delvis heving

Ved vesentlig mislighold kan Oppdragsgiver velge å heve hele eller deler av rammeavtalen eller hele eller deler av et avrop.

### Hevingsoppgjør

Ved heving kan Oppdragsgiveren kreve tilbakebetalt det som er betalt, med tillegg av forsinkelsesrenter fra det eller de tidspunkt betaling er skjedd.

## Dekningskjøp ved manglende leveranse og ved heving

Dersom Leverandøren ikke er i stand til å levere i henhold til rammeavtalen kan Oppdragsgiver foreta dekningskjøp på rimelig måte. Oppdragsgiver har da krav på differansen mellom avtalt pris og prisen på dekningstransaksjonen.

Ved heving har Oppdragsgiveren rett til å foreta dekningskjøp på rimelig måte og innen rimelig tid etter hevingen. Oppdragsgiveren har da ved krav om erstatning krav på differansen mellom avtalt pris og prisen på dekningstransaksjonen, i tillegg til annen erstatning etter denne rammeavtalen.

## Erstatning/erstatningsbegrensning

Oppdragsgiveren kan kreve erstatning for det tap han lider som følge av Leverandørens mislighold, for så vidt Leverandøren ikke godtgjør at misligholdet skyldes suspensjonsgrunner som nevnt i punkt 12 eller forhold på Oppdragsgiverens side.

Erstatningen skal dekke Oppdragsgiverens direkte tap. Tap som skyldes merarbeid anses som direkte tap.

Indirekte tap dekkes ikke.

Erstatningen er begrenset til summen av det samlede vederlaget etter rammeavtalen eksklusive merverdiavgift.

Har Leverandøren opptrådt grovt uaktsomt eller for øvrig i strid med redelighet og god tro, gjelder ikke de erstatningsbegrensninger som fremkommer av denne bestemmelsen.

## Forventet mislighold

### Forventet mislighold

Forventet mislighold foreligger der det etter avtaleinngåelsen er klart på bakgrunn av Leverandørens handlemåte, eller en alvorlig svikt i hans kredittverdighet, eller evne til å oppfylle, at han ikke kommer til å oppfylle en vesentlig del av sine avtaleforpliktelser.

### Tilbakeholdsrett

Der det foreligger forventet mislighold, har Oppdragsgiveren rett til å innstille sin oppfyllelse og holde sine ytelser tilbake frem til Leverandøren stiller betryggende sikkerhet for sin oppfyllelse.

Ved tilbakehold av ytelser grunnet forventet mislighold, må Oppdragsgiveren straks gi melding til Leverandøren om dette. Dersom ikke slik melding blir gitt, kan Leverandøren kreve erstattet tap som kunne vært unngått dersom melding var gitt.

### Heving ved forventet mislighold

Er det før tiden for oppfyllelse klart at det vil inntre mislighold fra Leverandøren som vil gi Oppdragsgiveren hevingsrett, kan Oppdragsgiveren heve rammeavtalen allerede før tiden for oppfyllelse. Leverandøren kan avverge heving ved å stille betryggende sikkerhet for at hans forpliktelser vil oppfylles.

Dersom det er mulig, skal Oppdragsgiveren varsle Leverandøren slik at denne får mulighet til å stille sikkerhet for å unngå heving.

## Brudd på regler om kundepleie

Dersom Leverandøren tilbyr Oppdragsgiver eller representanter for Oppdragsgiver gaver eller gavelignende varer eller tjenester i tilknytning til avtaleforholdet mellom Leverandør og Oppdragsgiver anses dette som et vesentlig mislighold og innebærer at Oppdragsgiver kan heve rammeavtalen med umiddelbar virkning.

Ved heving etter denne bestemmelsen har ikke Oppdragsgiver noen økonomiske forpliktelser overfor Leverandøren, og Leverandøren bærer alle kostnader knyttet til hevingen. Oppdragsgiver skal likevel betale for de ytelser som allerede kan anses som levert.

# OPPDRAGSGIVERS PLIKTER

## Generelle forpliktelser

Oppdragsgiver skal lojalt medvirke til rammeavtalens gjennomføring.

Henvendelser fra Leverandøren skal besvares uten ugrunnet opphold.

Oppdragsgiver skal uten ugrunnet opphold varsle om forhold Oppdragsgiver forstår eller bør forstå kan få betydning for rammeavtalens gjennomføring, herunder eventuelle forventede forsinkelser.

## Varslingsplikt

Hindres Oppdragsgiveren i å oppfylle sine forpliktelser til rett tid, skal han uten ugrunnet opphold gi melding til Leverandøren om hindringen og dens virkning på muligheten til å oppfylle. Oppdragsgiveren skal kunne dokumentere når og hvordan slik melding ble gitt.

## Betaling

Oppdragsgiveren plikter å gjennomføre betalingen i henhold til punkt 3.

## Medvirkning

Oppdragsgiveren skal yte slik medvirkning som er rimelig å vente av ham for at Leverandøren skal kunne oppfylle sine avtaleforpliktelser.

## Klarhet overfor Leverandøren

Oppdragsgiveren er ansvarlig for å ha gitt uttrykk for formålet med kjøpet og sine krav og behov overfor Leverandøren på en slik måte at Leverandøren har et tilstrekkelig klart grunnlag for sine avtaleforpliktelser.

## Bruk av tredjepart

Oppdragsgiver kan fritt engasjere tredjepart til å bistå seg i forbindelse med sine forpliktelser under rammeavtalen. Leverandøren skal varsles om engasjementet. Leverandøren kan motsette seg engasjementet hvis han påviser at det vil medføre vesentlig forretningsmessig ulempe for ham.

## Forsikringer

Oppdragsgiver er en offentlig virksomhet, og står som selvassurandør.

# LEVERANDØRENS MISLIGHOLDSBEFØYELSER

## Forsinket betaling

Ved forsinket betaling som skyldes forhold innenfor Oppdragsgivers kontroll kan Leverandøren kreve forsinkelsesrenter i henhold til lov 17. desember 1976 nr. 100 om renter ved forsinket betaling mv.

## Brudd på varslingsplikt

Dersom Leverandøren ikke får slikt varsel som bestemt i punkt 8.2 kan Leverandøren kreve erstattet tap som kunne vært unngått om han hadde fått meldingen i tide.

## Heving

### Heving

Dersom det foreligger vesentlig mislighold, kan Leverandøren etter å ha gitt Oppdragsgiver skriftlig varsel og rimelig frist til å bringe forholdet i orden, heve rammeavtalen med øyeblikkelig virkning.

### Hevingsoppgjør

Ved heving opphører Oppdragsgiverens rettigheter til hotell- og konferansetjenesten.

Leverandøren har krav på vederlag fra Oppdragsgiver i den utstrekning og så lenge Oppdragsgiveren utnytter leveransen. I tillegg kommer forsinkelsesrente, og erstatning for tap som ikke er ment å dekkes av vederlaget.

## Erstatning

Leverandøren kan kreve erstatning for det tap han lider som følge av Oppdragsgiverens mislighold, for så vidt Oppdragsgiveren ikke godtgjør at misligholdet skyldes suspensjonsgrunner som nevnt i punkt **Feil! Fant ikke referansekilden.** eller forhold som ellers ikke kan tilskrives Oppdragsgiveren.

Erstatningen skal dekke Leverandørens direkte tap.

Indirekte tap dekkes ikke.

Erstatningen er begrenset til summen av det samlede vederlaget etter rammeavtalen eksklusive merverdiavgift.

Har Oppdragsgiver opptrådt grovt uaktsomt eller for øvrig i strid med redelighet og god tro, gjelder ikke de erstatningsbegrensninger som fremkommer av dette punkt.

# OVERFØRING AV RETTIGHETER OG PLIKTER

Partene kan ikke overføre rettigheter eller plikter etter denne rammeavtalen til tredjepart uten etter skriftlig forhåndssamtykke fra den andre parten. Samtykke kan ikke nektes uten saklig grunn.

Dersom Leverandøren fusjonerer eller fisjonerer har Oppdragsgiver rett til å heve rammeavtalen umiddelbart.

# AVBESTILLING OG OPPSIGELSE

## Avbestilling

Ved avbestillinger gjelder de vilkår som fremkommer av kontraktens bilag 2.

## Oppsigelse

Ved vesentlig endrede forutsetninger underveis i avtaleperioden, kan både Oppdragsgiver og Leverandøren si opp avtalen med 6 måneders skriftlig varsel.

# OPPHØR AV RAMMEAVTALE

Ved avslutning av avtaleforholdet, uavhengig av årsaken til at rammeavtalen opphører, plikter Leverandøren å bidra til smidig overgang til evt. ny leverandør. Dette gjelder ikke dersom rammeavtalen er hevet som følge av Oppdragsgivers mislighold eller forventede mislighold av rammeavtalen.

Eventuelle avrop som er gjort eller arbeid som er påbegynt før utløpet av avtaleforholdet skal gjennomføres selv om hotell- og konferansetjenesten må utføres etter utløpet av avtaleperioden.

# MØTER

Dersom en part finner det nødvendig, kan parten med minst 3 – tre - hverdagers varsel innkalle til møte med den annen part for å drøfte avtaleforholdet og måten avtaleforholdet blir gjennomført på.

Annen frist og rutiner for møtene kan avtales i bilag 3.

# TVISTER

## Rettsvalg og verneting

Partenes rettigheter og plikter etter denne rammeavtalen tolkes og utfylles i sin helhet etter norsk rett.

Beliggenheten til oppdragsgivers hovedkontor er avgjørende for valg av verneting.

## Forhandlinger

Dersom det oppstår en tvist om partenes rettigheter og plikter under eller i tilknytning til denne rammeavtalen, skal tvisten søkes løst gjennom forhandlinger.

## Domstols- eller voldgiftsbehandling

Fører forhandlingene ikke frem innen avtalt tid, senest innen 4 uker etter første

forhandlingsmøte, skal tvisten avgjøres av de ordinære domstoler.

Partene kan i fellesskap i stedet få tvisten avgjort med endelig virkning ved voldgift i Norge etter normalreglene i lov av 14. mai 2004 nr. 25 om voldgift.

1. Her inkluderer begrepet ansatte også innleide og utsendte arbeidstakere. [↑](#footnote-ref-1)
2. Per november 2013 er det allmenngjorte tariffavtaler innen følgende områder:

Byggeplasser

Skips- og verftsindustrien

Jordbruks- og gartnerinæringene

Renhold

For mer informasjon, se Arbeidstilsynets sider: <http://www.arbeidstilsynet.no/fakta.html?tid=90849> [↑](#footnote-ref-2)
3. Tariffavtaler inngått mellom hovedsammenslutningene, fagforbundene og arbeidsgiverforeningene i norsk arbeidsliv, og som ikke er geografisk avgrenset eller avgrenset til enkeltvirksomheter, vil i utgangspunktet være landsomfattende. [↑](#footnote-ref-3)
4. Difi har utviklet en mal for egenrapportering, se <https://www.anskaffelser.no/verktoy/templates/egenrapportering-om-lonns-og-arbeidsvilkar> [↑](#footnote-ref-4)
5. Leverandøren skal på forespørsel sende dokumentasjonen vederlagsfritt til oppdragsgiver, enten per post eller elektronisk, på en måte og med en sikkerhet som er egnet for de sensitive personopplysningene den inneholder. Det er leverandøren som har ansvaret for at opplysningene blir håndtert forsvarlig ved forsendelsen. [↑](#footnote-ref-5)
6. Dokumentasjonen må være i en slik form og på et slikt språk som gjør den egnet til at oppdragsgiver kan forsikre seg om at kravene til lønns- og arbeidsvilkår er oppfylt. Det er leverandøren som har ansvaret for at en eventuell oversettelse er korrekt. [↑](#footnote-ref-6)
7. Taushetsplikten gjelder ikke overfor Arbeidstilsynet eller Petroleumstilsynet, ei heller overfor ansatte eller interne eller eksterne rådgivere som er nødvendige for å få språklig, økonomisk, juridisk eller annen faglig bistand. Taushetsplikten gjelder også for rådgiverne. [↑](#footnote-ref-7)
8. Hvis ikke annet er avtalt, skal dagboten tilsvare avtalt maksimal dagbot. Hvis ikke slik dagbot følger av kontrakten, må dette avtales. [↑](#footnote-ref-8)